สงครามไฮสคูล

War of High School the Series สงครามไฮสคูล เป็นรายการโทรทัศน์ประเภทละครชุด เค้าโครงเรื่อง  บทประพันธ์  และบทโทรทัศน์  นำแสดงโดย ภวัต จิตต์สว่างดี, ณวัชร์ พุ่มโพธิงาม ออกอากาศทางช่องโทรทัศน์ผ่านระบบทีวีแอนะล็อก ทางสถานีโทรทัศน์โมเดิร์นไนน์ และออกอากาศคู่ขนานผ่านระบบทีวีดิจิตอล ทางช่อง 9 เอ็มคอตเอชดี ออกอากาศทุกวันอาทิตย์ เวลา 21.00 - 21.45 น. เริ่มออกฉายครั้งแรก ในวันที่ 7 สิงหาคม พ.ศ. 2559 ซึ่งเป็นวันเดียวกับที่มีการออกเสียงประชามติร่างรัฐธรรมนูญฉบับใหม่ในปีนั้น จนถึงวันที่ 4 ธันวาคม พ.ศ. 2559
ในช่วงแรกที่มีการประชาสัมพันธ์ละครชุดเรื่องนี้ ละครเรื่องดังกล่าวมีชื่อตั้งต้นว่า "สงครามคอนแวนต์" ซึ่งหลังจากมีการประชาสัมพันธ์ละครชุดเรื่องนี้ได้ไม่นาน สหสมาคมเซนต์ปอลเดอซาร์ตร ซึ่งเป็นองค์กรกลางของสถานศึกษากลุ่มคอนแวนต์ในประเทศไทยได้ยื่นเรื่องต่อรัฐมนตรีประจำสำนักนายกรัฐมนตรีให้ตรวจสอบในเรื่องดังกล่าว เนื่องจากมีเนื้อหาที่ไม่เหมาะสมในเรื่องของการแต่งกายรวมถึงพฤติกรรมตลอดจนการใช้ความรุนแรง  จนเรื่องได้บานปลายเข้าสู่การพิจารณาของคณะกรรมการกิจการกระจายเสียงและกิจการโทรทัศน์ ในคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ และภายหลัง กสท. ตรวจพบว่ามีเนื้อหาไม่เหมาะสมในเรื่องของการแย่งชิงนักเรียนชาย ซึ่งขัดมาตรา 37 แห่งพระราชบัญญัติการประกอบกิจการกระจายเสียงและกิจการโทรทัศน์ พ.ศ. 2551 กสท.จึงมีมติให้สั่งปรับทางช่องเป็นจำนวนเงิน 50,000 บาท และให้ปรับระดับความเหมาะสมของเรื่องเพื่อให้เกิดความเหมาะสม ทั้งนี้ทางช่องต้องระงับการออกอากาศไปสัปดาห์หนึ่งก่อนจะกลับมาออกอากาศอีกครั้งในชื่อปัจจุบัน

**เรื่องย่อ**

**นักแสดง**

**เพลงประกอบละคร**
# เพลง ยาพิษ – ขับร้องโดย bodyslam
# เพลง ประวัติศาตร์ - ขับร้องโดย 
# เพลง รอเธอเปิด - ขับร้องโดย อาร์ม วีรยุทธ , เชอรีน ณัฐจารี
# เพลง ยาพิษ - ขับร้องโดย กันต์สมาย
# เพลง กอดตัวเอง - ขับร้องโดย Retrospect 
# เพลง ยังทำไม่ได้ – ขับร้องโดย แซมมี่ ซาแมนท่า เมลานี่ โค้ทส์
# เพลง ใครจะยอม - ขับร้องโดย มาเรียม B5 
# เพลง พรุ่งนี้ - ขับร้องโดย แนท ณัฐชา นวลแจ่ม

**การออกอากาศ**
 ตอนที่ 11 เดิมมีกำหนดออกอากาศในวันที่ 16 ตุลาคม 2559 แต่เนื่องจากพระบาทสมเด็จพระปรมินทรมหาภูมิพลอดุลยเดชทรงสวรรคต กสทช. จึงมีคำสั่งให้สถานีโทรทัศน์ทุกสถานีรวมถึงช่อง 9 เอ็มคอตเอชดี งดออกอากาศรายการตามปกติเป็นระยะเวลา 30 วัน และให้เกี่ยวโยงสัญญาณจากโทรทัศน์รวมการเฉพาะกิจแห่งประเทศไทย เผยแพร่สารคดีพระราชกรณียกิจของพระองค์มาออกอากาศแทนชั่วคราวระยะหนึ่ง ก่อนจะงดออกอากาศเป็นการชั่วคราวตามกำหนดข้างต้นตามที่ กสทช. ขอความร่วมมืองดรายการบันเทิง 30 วัน  ตามมติที่ประชุมคณะกรรมการกิจการกระจายเสียงและกิจการโทรทัศน์  หลังจากที่โทรทัศน์ทุกช่องกลับมาออกอากาศได้ตามปกติในวันที่ 14 พฤศจิกายน 2559 ทั้งนี้ ละครกลับมาออกอากาศอีกครั้งในตอนที่ 11 ในวันที่ 20 พฤศจิกายน พ.ศ. 2559

**อ้างอิง**
  นักแสดงจากซีรีส์สุดฮิต ชวนดู War of High School สงครามไฮสคูล : newsplus.co.th date=2016-12-09 -  War of High school the series สงครามไฮสคูล : zonedara.com date=2017-02-08  -  สงครามไฮสคูล ไม่ไว้หน้าติ่ง(แฟนคลับ) ว่าติ่ง(แฟนคลับ) ผ่านซีรีส์ยับ : pantip.com -  ชาวเน็ตจวกยับ! ซีรีส์ “สงครามคอนแวนต์“ ตีความโรงเรียนคอนแวนต์เพี้ยน : movie.sanook.com -  เปลี่ยน ‘สงครามคอนแวนต์’ เป็น ‘สงครามไฮสคูล’ ผู้จัดหวังจบดราม่าภาพลักษณ์รร.คอนแวนต์เสียหาย : yaklai.com date=2016-08-10  -  ซีรีส์สงครามไฮสคูล กระแสตอบรับดี : tnamcot.com 
	

**แหล่งข้อมูลอื่น**
  ละคร สงครามไฮสคูล : siamzone.com -  เรื่องย่อ สงครามไฮสคูล : entertain.teenee.com -  สงครามไฮสคูล War Of High School The Series TH : facebook.com-  fref=nfWarofhighschooltheseries_official : facebook.com-  #สงครามไฮสคูล : twitter.com -  War Of HighSchool TH : twitter.com-  สงครามไฮสคูล (War of High School the Series) : tv.line.me date=2018-03-20 
หมวดหมู่:ละครโทรทัศน์ไทย
หมวดหมู่:อสมท
หมวดหมู่:ละครโทรทัศน์ช่อง 9 เอ็มคอตเอชดี
หมวดหมู่:ละครโทรทัศน์วัยรุ่นไทย
หมวดหมู่:ละครชุดทางโทรทัศน์ไทย
หมวดหมู่:ละครโทรทัศน์ไทยในปี พ.ศ. 2559